Khairin-Nisa Ismail

Khairin-Nisa binti Ismail @ Md On (lahir 2 Oktober 1965) ialah seorang ahli politik dan peguam Malaysia yang berkhidmat sebagai Ahli Majlis Mesyuarat Kerajaan Negeri Johor (EXCO) dalam pentadbiran negeri Barisan Nasional (BN) di bawah Menteri Besar Onn Hafiz Ghazi serta Ahli Dewan Undangan Negeri Johor (ADUN) bagi kerusi Serom sejak Mac 2022. Beliau merupakan ahli dan Ketua Wanita Bahagian Ledang bagi Pertubuhan Kebangsaan Melayu Bersatu (UMNO), sebuah parti komponen gabungan BN. Beliau juga kini merupakan satu-satunya EXCO wanita Johor selepas penyingkiran bekas EXCO Johor Norlizah Noh daripada jawatannya pada Februari 2024.

 Kerjaya 
Sebelum menceburi bidang politik, beliau merupakan graduan Universiti Islam Antarabangsa Malaysia (UIAM) dan membuka firma guaman dinamakan sempena namanya, Khairin-Nisa & Co., di Muar, Johor pada 23 Mei 1990.

Dalam Pilihan raya negeri Johor 2022, beliau bertanding bagi kerusi Serom mewakili Barisan Nasional (BN) dan menewaskan tiga calon lain — Rahmat Daud daripada Perikatan Nasional (PN), Asim Abdullah daripada Pakatan Harapan (PH) serta Azim Malek daripada Parti Pejuang Tanah Air (PEJUANG).

 Keputusan pilihan raya 
+ Dewan Undangan Negeri JohorTahunKerusiCalonUndiPeratus undianLawanUndiPeratus undianBuang undiMajoritiKeluar2022N11 SeromKhairin Nisa (UMNO)8,50738.40% Rahmat Daud (PAS)7,80835.24%22,15669958.05%Asim Abdullah (AMANAH)5,50924.87%Abdul Azim Abdul Malek (PEJUANG)3321.50%

 Rujukan 

 Pautan luar 
 Khairin Nisa di Facebook

Kategori:Orang hidup
Kategori:Kelahiran 1960
Kategori:Ahli politik wanita Malaysia berketurunan Melayu
Kategori:Anggota Pertubuhan Kebangsaan Melayu Bersatu
Kategori:Orang Malaysia berketurunan Melayu
Kategori:Ahli Dewan Negeri Johor ke-15